10.05.2019

**Comunicat de presă**

**Campania *Informare acasă!/Siguranţă în lume!* şi campanii de informare în referitoare la angajarea cetăţenilor străini**

În luna aprilie 2019 Inspectoratul Teritorial de Muncă Galaţi a realizat trei acţiuni de informare privind munca în străinătate, cât şi despre angajarea cetăţenilor străini pe teritoriul României, după cum urmează:

* o acţiune a fost desfăşurată în cadrul campaniei ***Informare acasă!/Siguranţă în lume!*** lansată de Ministerul pentru Românii de Pretutindeni (MRP) care are îşi propune informarea prealabilă a românilor înainte de a lua decizia de a pleca în afara graniţelor ţării precum şi stimularea procesului de reîntoarcere şi reinserţie socio – profesională pentru românii care hotărăsc să revină acasă. Această campanie se derulează în două etape: una dedicată tinerilor (în perioada aprilie – mai a.c.) şi una dedicată adulţilor (în perioada august – septembrie a.c).

Având în vedere misiunea comună de a servi interesele românilor de pretutindeni un reprezentant al instituţiei noastre - Inspectorul Şef Adjunct în domeniul Relaţiilor de Muncă, a participat la evenimentul organizat la Colegiul Naţional Vasile Alecsandri din Galaţi, în data de 11 aprilie 2019. Cu această ocazie au fost prezentate riscurile la care cetăţenii români se pot expune odată cu decizia de a căuta un loc de muncă în străinătate, precum şi informaţii cu privire la programul Work & Travel şi la activitatea AU PAIR.

Work & Travel este un program de schimb cultural al Departamentului de Stat al SUA, prin care doar studenţii au posibilitatea să muncească legal în America pe perioada vacanţei de vară, impunându-se încheierea cu angajatorul străin a unui contract de muncă în condiţiile legislaţiei din SUA.

Un AU PAIR este o persoană tânără, care locuieşte la o familie din afara ţării sale, cu scopul unui schimb cultural şi lingvistic, care ajută gazda la treburi uşoare, persoana fiind tratată ca un membru al familiei şi nu ca un angajat.

* Două acţiuni împreună cu Serviciul pentru Imigrări a Judeţului Galaţi planului de cooperare operativă pentru depistarea angajaţilor străini ilegali şi combaterea muncii nedeclarate a străinilor încheiat de cele două instituţii, respectiv:
  + - o acţiune de informare a angajatorilor care au cetăţeni străini angajaţi sau care sunt interesaţi de angajarea străinilor desfăşurată la sediul Inspectoratului Teritorial de Muncă Galaţi, în data de 19 aprilie 2019. Au fost prezentate aspecte privind angajarea şi detaşarea persoanelor străine pe teritoriul României;
    - o acţiune de informare a solicitanţilor unei forme de protecţie internaţională pe teritoriul României desfăşurată la sediul Centrului Regional pentru Proceduri şi Cazare pentru Solicitanţii de Azil Galaţi în data de 24 aprilie 2019. Reprezentanţii instituţie noastre au prezentat aspecte privind angajarea persoanelor străine pe teritoriul României.

p. Inspector Şef

Viorel Dumitru

Inspector Şef Adjunct SSM

Carmen Păunica Corodeanu

Inspector

Compartiment Comunicare şi Relaţii şi Publicul